L 12/20
SK
Úradný vestník Európskej únie
13.1.2023
41.
Keďže niektoré z týchto faktorov, ktoré sa v roku 2017 vyvíjali pozitívne, sa v roku 2018 v situácii, keď sa očakávalo zvýšenie tlaku dovozu z hľadiska objemu a cien, zmenili (pozri ďalej najnovší vývoj a očakávanú výkonnosť cien ocele a surovín, ako aj očakávaný vývoj spotreby), vplyv na finančnú situáciu výrobného odvetvia Únie by bol negatívny.
42.
Inými slovami, hoci sa výrobné odvetvie Únie dokázalo čiastočne zotaviť vďaka kumulovanému pozitívnemu vývoju viacerých hlavných faktorov na trhu a pomalšiemu nárastu dovozu v roku 2017 v porovnaní s predchádzajúcimi rokmi (51), negatívny obrat, ktorý väčšina týchto faktorov vykazovala na konci roka 2018, by nevyhnutne viedol k zhoršeniu situácie výrobného odvetvia Únie vzhľadom na prebiehajúce ďalšie zvyšovanie tlaku dovozu, ktorému by tentokrát výrobné odvetvie Únie vzhľadom na jeho rozsah a očakávaný prevládajúci kontext trhu nedokázalo odolať.
V dôsledku toho bola situácia výrobného odvetvia Únie na konci obdobia prešetrovania taká, že bolo zraniteľné pri vystavení ďalšiemu prudkému nárastu dovozu.
1.2.2.
Úloha opatrení Únie v rámci nástroja na ochranu obchodu v situácii výrobného odvetvia Únie v roku 2017
43.
V tomto oddiele Komisia poskytuje potrebné dodatočné vysvetlenia a podporné údaje o úlohe, ktorú zohrali opatrenia v rámci nástroja na ochranu obchodu pri čiastočnom oživení výrobného odvetvia Únie v roku 2017.
44.
Komisia na tento účel v prvom rade vybrala opatrenia uložené v rokoch 2015 a 2016, pretože sa domnievala, že to budú opatrenia, ktorým možno čiastočne pripísať účinok na výkonnosť výrobného odvetvia Únie v roku 2017 (52).
Na základe týchto parametrov preto Komisia pred rokom 2017 uložila šesť opatrení v rámci nástroja na ochranu obchodu na dovoz z kategórií výrobkov, na ktoré sa následne vzťahovalo ochranné opatrenie (53).
45.
Išlo o tieto opatrenia (54): vykonávacie nariadenie Komisie (EÚ) 2015/501 (55), vykonávacie nariadenie Komisie (EÚ) 2016/181 (56), vykonávacie nariadenie Komisie (EÚ) 2016/1778 (57), vykonávacie nariadenie Komisie (EÚ) 2016/113 (58), vykonávacie nariadenie Komisie (EÚ) 2016/1777 (59) a vykonávacie nariadenie Komisie (EÚ) 2017/969 (60).
(51) Celkový dovoz sa zvýšil približne o 1 milión ton a jeho podiel na trhu od roku 2016 do roku 2017 narástol zo 17,9 na 18,1 %, čo je menej ako predchádzajúce medziročné zvýšenia v absolútnom aj relatívnom vyjadrení.
(52) V tejto súvislosti Komisia usúdila, že napríklad opatrenie v rámci nástroja na ochranu obchodu uložené v roku 2013 bolo časovo príliš vzdialené na to, aby sa spájalo so zlepšenou výkonnosťou Únie v roku 2017, a vybrané opatrenia preto ponúkajú presnejší a primeranejší základ pre analýzu.
(53) V niektorých prípadoch sa rozsah opatrenia v rámci nástroja na ochranu obchodu týkajúceho sa určitého výrobku, pokiaľ ide o číselné znaky KN, na ktoré sa vzťahuje, nemusí celkom zhodovať s definíciou výrobku zodpovedajúcej kategórie výrobkov v rámci ochranného opatrenia, preto je toto posúdenie približné.
(54) Tieto odkazy na uvedené nariadenia sa týkajú nariadení, ktorými sa ukladá predbežné opatrenie, pretože z praktického hľadiska, pokiaľ bolo zavedené clo (predbežné alebo konečné), sa predpokladalo, že bude mať podobný vplyv na obchodované objemy.
Vo všetkých týchto prípadoch prešetrovanie viedlo k uloženiu konečného opatrenia.
(55) Vykonávacie nariadenie Komisie (EÚ) 2015/501 z 24. marca 2015, ktorým sa ukladá dočasné antidampingové clo na dovoz plochých výrobkov z nehrdzavejúcej ocele valcovaných za studena s pôvodom v Čínskej ľudovej republike a na Taiwane (Ú. v.
EÚ L 79, 25.3.2015, s. 23).
(56) Vykonávacie nariadenie Komisie (EÚ) 2016/181 z 10. februára 2016, ktorým sa ukladá dočasné antidumpingové clo na dovoz určitých plochých výrobkov z ocele valcovaných za studena s pôvodom v Čínskej ľudovej republike a Ruskej federácii (Ú. v.
EÚ L 37, 12.2.2016, s. 1).
(57) Vykonávacie nariadenie Komisie (EÚ) 2016/1778 zo 6. októbra 2016, ktorým sa ukladá dočasné antidumpingové clo na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Čínskej ľudovej republike (Ú. v.
EÚ L 272, 7.10.2016, s. 33).
(58) Vykonávacie nariadenie Komisie (EÚ) 2016/113 z 28. januára 2016, ktorým sa ukladá dočasné antidampingové clo na dovoz vysokoodolných oceľových výstužných tyčí do betónu s pôvodom v Čínskej ľudovej republike (Ú. v.
EÚ L 23, 29.1.2016, s. 16).
(59) Vykonávacie nariadenie Komisie (EÚ) 2016/1777 zo 6. októbra 2016, ktorým sa ukladá dočasné antidumpingové clo na dovoz určitých ťažkých dosiek z nelegovanej ocele alebo ostatnej legovanej ocele s pôvodom v Čínskej ľudovej republike (Ú. v.
EÚ L 272, 7.10.2016, s. 5).
(60) Vykonávacie nariadenie Komisie (EÚ) 2017/969 z 8. júna 2017, ktorým sa ukladajú konečné vyrovnávacie clá na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Čínskej ľudovej republike a ktorým sa mení vykonávacie nariadenie Komisie (EÚ) 2017/649, ktorým sa ukladá konečné antidumpingové clo na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Čínskej ľudovej republike (Ú. v.
EÚ L 146, 9.6.2017, s. 17).